Kolej Komuniti

test
Kolej Komuniti merupakan satu sistem pendidikan tinggi di Malaysia di bawah pengurusan Jabatan Pengajian Politeknik dan Kolej Komuniti (JPPKK), Kementerian Pengajian Tinggi Malaysia.

 Sejarah penubuhan 
Pada 5 Julai 2000, Jemaah Menteri telah mempertimbangkan Memorandum No. 398/2225/00 yang telah dikemukakan oleh Menteri Pendidikan tentang konsep penubuhan dan pelaksanaan Kolej Komuniti di setiap kawasan parlimen. Kolej ini akan menjadi institusi yang menyediakan keperluan latihan dan kemahiran pada semua peringkat dan memberi peluang pendidikan kepada lepasan menengah sebelum ke pasaran tenaga kerja atau melanjutkan pendidikan ke peringkat lebih tinggi. 

Sebanyak 10 buah Kolej Komuniti rintis mula beroperasi pada pertengahan Jun 2001 dan 2 buah lagi pada bulan Disember 2001. Lebih banyak Kolej Komuniti sedang dirancang pembinaannya secara berfasa dalam RMK 9.

Kini Kolej Komuniti berada di bawah naungan Kementerian Pendidikan Malaysia dengan mempunyai matlamat yang sama seperti di awal penubuhannya. Sebagai salah sebuah institusi pendidikan di Malaysia, peranan Kolej Komuniti telah diperluaskan. Kolej Komuniti telah ditubuhkan dengan lebih banyak di serata negara, khusus untuk membentuk komuniti yang lebih dinamik.

 Peranan 
Kolej Komuniti memberikan perkhidmatan kepada masyarakat sekitar melalui tawaran kursus sepenuh masa  yang diiiktiraf oleh kerajaan dan kursus pendek.

Lepasan Kolej Komuniti yang berkelayakan dapat meneruskan pengajian peringkat diploma di Kolej Komuniti, Politeknik atau di Institut Pengajian Tinggi yang lain.

 Kaedah Diploma 
Program Diploma Kolej Komuniti
Program ini dilaksanakan bagi memberi peluang kepada lulusan Kolej
Komuniti melanjutkan pelajaran ke tahap yang lebih tinggi. Peluang ini diberi dengan mengambil kira pencapaian akademik pelajar termasuk pengalaman kerja selepas tamat pengajian peringkat sijil. Program ini juga dilaksanakan secara kolaboratif dengan syarikat-syarikat yang telah menandatangani Perjanjian Persefahaman (MoU) dengan Kolej Komuniti pada 2 Februari 2007.

Program ini dilaksana berasaskan konsep Work-Based Learning. Tempoh
program Diploma ini adalah minimum 3 semester dan maksimum 6 semester.
Pelajar dikehendaki menjalani latihan di syarikat selama 2 semester dalam bentuk teori dan praktikal atau secara Work-Based Learning dan selama 1 semester lagi di Kolej Komuniti.

Konsep Program Diploma Kolej Komuniti
Program ini melibatkan kerjasama Sektor Pengurusan Kolej Komuniti
(bersama Kolej-Kolej Komuniti) dan syarikat-syarikat berkaitan. Kerjasama ini merangkumi aspek pembangunan kurikulum dan pelaksanaan kurikulum (penyampaian pengajaran dan pembelajaran) secara kolaboratif di Kolej Komuniti dan juga di tempat kerja.

Konsep Pembelajaran Berasaskan Kerja
Pendekatan Pembelajaran Berasaskan Kerja (WBL) merupakan salah satu kaedah
penyampaian pengajaran dan pembelajaran yang inovatif. Pendekatan ini
melibatkan kerjasama antara Sektor Pengurusan Kolej Komuniti, Kolej-Kolej Komuniti dan syarikat-syarikat berkaitan. Kerjasama ini mengambil kira aspek-aspek penting yang terlibat dalam sesuatu sistem pendidikan iaitu pembangunan kurikulum, penyampaian pengajaran dan pembelajaran dan pentaksiran serta peperiksaan. Pendekatan ini memastikan supaya pengetahuan, kemahiran dan juga sikap yang positif dapat diterap ke dalam diri pelajar dengan lebih berkesan.

Pendekatan ini adalah selaras dengan amalan peringkat antarabangsa
sebagai contoh, Washington State University mendefinisikan WBL sebagai
pengalaman pembelajaran di mana pengetahuan dan kemahiran yang diperolehi di institusi dan di industri adalah berkaitan dengan apa yang diperlukan di alam kerja sebenar. WBL juga menekankan aktiviti-aktiviti dan strategi-strategi pengajaran dan pembelajaran untuk membantu pelajar-pelajar membangun dan memenuhi perancangan kerjaya dan pendidikan individu.

 Kaedah Sijil 
Program Sijil Kolej Komuniti
Program ini memberi peluang kepada lulusan SPM atau SPMV menyambung pengajian mereka ke peringkat lebih tinggi. Konsep pembelajaran dan penilaian Kolej Komuniti adalah berbeza dengan kebanyakan IPT tempatan kerana memberikan lebih penekanan kepada praktikal (skill) berbanding teori semata-mata. Pengajian pada peringkat sijil mengambil masa sekurang-kurangnya selama 4 semester (2 tahun) termasuk 1 semester Latihan Industri.

 Kelayakan masuk 
 Warganegara Malaysia dan lulus peperiksaan Sijil Peperiksaan Malaysia (SPM) atau Sijil Pelajaran Malaysia Vokasional (SPMV). 
 Kelayakan lain yang setaraf boleh dipertimbangkan oleh Kementerian Pengajian Tinggi Malaysia. 
 Calon-calon dari kalangan penduduk setempat akan diberi keutamaan.
 Untuk program Diploma, hanya lulusan dari Sijil Kolej Komuniti sahaja layak memohon.

 Program yang ditawarkan 
 Diploma Teknologi Automotif
 Sijil Automotif
 Diploma Teknologi Elektrik 
 Sijil Teknologi Elektrik (Pemasangan & Perkhidmatan)
 Diploma Teknologi Komputer 
 Sijil Sistem Komputer dan Sokongan
 Sijil Teknologi Maklumat
 Diploma Hotel dan Katering
 Sijil Hotel dan Katering
 Diploma Fesyen dan Pakaian
 Sijil Fesyen dan Pakaian
 Diploma Teknologi Senibina
 Sijil Pelukis Pelan Senibina
 Diploma Teknologi Pengiklanan
 Sijil Multimedia Kreatif (Pengiklanan)
 Diploma Pengurusan & Penyelenggaran Fasiliti
 Sijil Penyenggaraan Bangunan
 Sijil Penyejukan & Penyamanan Udara
 Diploma Teknologi Pemprosesan Makanan
 Sijil Pemprosesan Makanan & Kawalan Mutu Makanan
 Diploma Pelancongan & Pengembaraan
 Sijil Pelancongan & Pengembaraan
 Diploma Perakaunan Perniagaan
 Sijil Perakaunan Perniagaan

 Visi dan misi 
Visi
“Menjadi pusat kecemerlangan pendidikan dalam bidang Teknologi, Bisnes dan Industri Perkhidmatan serta berazam melahirkan graduan yang berketrampilan, berakhlak mulia dan bertanggungjawab selari dengan Falsafah Pendidikan Kebangsaan

Misi
“Mewujudkan peluang, membangunkan potensi dan mencapai kecemerlangan untuk pelajar lepasan menengah dan Komuniti setempat melalui pendidikan dan latihan”

Menjadi pusat kecemerlangan pendidikan dalam bidang teknologi, busines dan industri perkhidmatan serta berazam melahirkan graduan yang berketrampilan, berakhlak mulia dan bertanggungawab selari dengan falsafah pendidikan negara

 Moto 
“Peneraju Komuniti Berilmu & Berkemahiran”

Mewujudkan peluang membangunkan potensi dan mencapai kecemerlangan diri bagi pelajar lepas menengah dan masyarakat setempat melalui pendidikan dan latihan

 Senarai Kolej Komuniti KPT 
 Nama Kolej Komuniti  NegeriKolej Komuniti Ledang  Tangkak, Johor Kolej Komuniti Bandar Penawar  Kota Tinggi, Johor Kolej Komuniti Pagoh  Pagoh, Johor Kolej Komuniti Muar  Muar, Johor Kolej Komuniti Pasir Gudang  Pasir Gudang, Johor Kolej Komuniti Batu Pahat  Batu Pahat, Johor Kolej Komuniti Kluang  Kluang, Johor Kolej Komuniti segamat  Segamat, Johor  Kolej Komuniti segamat 2  Segamat, Johor  Kolej Komuniti Tanjung Piai  Tanjung Piai, Johor  Kolej Komuniti Bandar Tenggara  Bandar Tenggara, Johor  Kolej Komuniti Kota Tinggi  Kota Tinggi, Johor  Kolej Komuniti TebrauTebrau, Johor Kolej Komuniti Tangga Batu  Melaka Kolej Komuniti Arau  Arau, Perlis Kolej Komuniti Bandar Darulaman Jitra, Kedah Kolej Komuniti Bayan Baru, Bayan Baru  Pulau Pinang Kolej Komuniti Bentong,Bentong, Pahang Kolej Komuniti Gerik,Gerik, Perak Kolej Komuniti Hulu Langat, Hulu Langat, Selangor Kolej Komuniti Hulu Selangor  Hulu Selangor, Selangor Kolej Komuniti Jasin  Jasin, Melaka Kolej Komuniti Bukit Beruang  Bukit Beruang, Melaka Kuala Pilah, Negeri SembilanKolej Komuniti RembauPedas, Negeri Sembilan Kolej Komuniti JelebuJelebu, Negeri Sembilan Kolej Komuniti JempolJempol, Negeri Sembilan  Kolej Komuniti TampinTampin, Negeri SembilanKolej Komuniti Kepala BatasKepala Batas, Pulau Pinang Kolej Komuniti Kuala LangatKuala Langat, Selangor Kolej Komuniti Tapah  Tapah, PerakKolej Komuniti Kuala TerengganuKuala Terengganu, Terengganu Kolej Komuniti KuantanKuantan, Pahang Kolej Komuniti KuchingKuching, Sarawak Kolej Komuniti KulimKulim, Kedah Kolej Komuniti Mas GadingKuching,Sarawak Kolej Komuniti MentakabMentakab, Pahang Kolej Komuniti Masjid TanahMasjid Tanah, MelakaKolej Komuniti Pasir SalakPasir Salak, Perak Kolej Komuniti Paya BesarKuantan, Pahang Kolej Komuniti RompinRompin, Pahang Kolej Komuniti PekanPekan, PahangKolej Komuniti Sabak Bernam Sabak Bernam, Selangor Kolej Komuniti SelandarSelandar, Melaka Kolej Komuniti SelayangSelayang, Selangor Kolej Komuniti Sungai PetaniSungai Petani, KedahKolej Komuniti Sungai Siput Sungai Siput, Perak Kolej Komuniti TawauTawau, Sabah Kolej Komuniti Teluk Intan  Teluk Intan, PerakKolej Komuniti Chenderoh   Kuala Kangsar, PerakKolej Komuniti Tasek Gelugor   Butterworth, Pulau PinangKolej Komuniti Padang Terap  Kuala Nerang, Kedah

 Pautan luar 
Sektor Pengurusan Kolej Komuniti 
Daftar Direktori Pelajar-Pelajar Malaysia
Elements of employability skills among students from community colleges Malaysia  

Kategori:Universiti dan kolej di Malaysia